**Chik Art**

**od čika do šika**

Kada je riječ o pušenju mi ljudi imamo puno izbora:

1. **Najbolji je izbor nikada ne pokušati pušiti.**
2. Pokušamo li, mudro je ne nastaviti.
3. Za pušače je najbolji izbor prestati pušiti.
4. Pušači mogu izabrati kamo će sa svojim opušcima.

**Pušenje šteti zdravlju, a opušci okolišu.**

Svake godine potrošnja duhana rezultira **gubitkom više od 8 milijuna života**, 600 milijuna stabala, 200 000 hektara zemlje i 22 milijarde tona vode, a u atmosferu se ispušta oko 84 milijuna tona ugljičnog dioksida (CO2).

Duhanski proizvodi sadrže oko **7 000 otrovnih kemikalija** koje završe u okolišu nakon što se opušak odbaci.

Oko **4,5 bilijuna opušaka** svake godine završi u **oceanima, rijekama, na pločnicima ili plažama,** a svaki odbačeni opušak može zagaditi oko 100 litara vode.

Dovoljno je samo pogledati **oko klupa** na dječjim igralištima ili u psećim parkićima kako bismo potvrdili problem opušaka u našem okolišu.

Dragi pušači, mislite na sebe i čuvajte svoje zdravlje najbolje što možete. Molimo vas, **pomozite nam** i u očuvanju okoliša: nemojte bacati opuške bilo kamo. Njima je mjesto u smeću ili u za njih osmišljenom spremniku.

**Hvala!**

<https://www.vecernji.hr/vijesti/duhan-ne-ubija-samo-konzumente-vec-unistava-i-okolis-oko-45-bilijuna-opusaka-godisnje-zavrsi-u-oceanima-i-rijekama-1590780> - [www.vecernji.hr](http://www.vecernji.hr)